Liikenne- ja viestintäministeriö

202/06.01/2016

LVM/1024/03/2015

Lausunnon antaminen postilain muuttamista

koskevasta lakiluonnoksesta

Liikenne- ja viestintäministeriö on 7.11.2016 pyytänyt lausunnot postilain (415/2011) muuttamista koskevasta lakiluonnoksesta 7.12.2016 mennessä.

 Saaristoasiain neuvottelukunta antaa asiasta seuraavan lausunnon:

 Postilakiluonnoksen 18 § 1 momentin mukaan yleispalvelun tarjoajan oikeus poi- keta 17 §:ssä säädetystä postin keräily- ja jakelutiheydestä, kun kyseessä on vaikea- kulkuisilla saaristo- ja erämaa-alueilla sijaitseva talous, heikentää syvän saariston pos- tipalvelun tasoa olennaisesti kahdella tavalla.

 Ensiksikin esitetty muutos siirtäisi maantielauttojen ja viisi päivää viikossa liikennöivien yhteysalusten reittien varrella olevat syrjäiset taloudet pois yleispalveluvelvoitteen si- sältämän normaalin viisipäiväisen viikkopalvelun piiristä heikomman kerran viikossa tapahtuvan palvelun piiriin.

Toiseksi esitetty muutos lisäisi radikaalisti heikompaan kerran viikossa tapahtuvaan palveluun siirrettävien talouksien määrää. Poikkeuksen piirissä olevien talouksien enimmäismäärä nousisi lakiluonnoksen mukaan nykyisestä 300:sta 1000:een. Tämä merkitsisi sitä, että tarkoitus olisi antaa lain sisältämälle määreelle ”vaikeakulkuisilla saaristo- ja erämaa-alueilla” uusi aiempaa laajempi sisältö.

 Esitetyt muutokset merkitsisivät postipalvelun tason romahtamista saaristossa. Saaris- tolaki ( 494/81) velvoittaa kuitenkin valtion ja kunnat toimimaan saariston kehitysedel- lytysten turvaamisen puolesta. Esitetty postilain muutos toimisi saaristolain tarkoitusta vastaan.

 Saaristoasiain neuvottelukunta on valtioneuvoston asettama lakisääteinen neuvottelu kunta, jonka tehtävänä on edesauttaa saaristolain tavoitteiden toteuttamista. Toiminta perustuu neuvottelukunnasta annettuun asetukseen (387/1987).

*Edellä olevaan ja erityisesti saaristolakiin viitaten saaristoasiain neuvottelukunta esittää, että liikenne- ja viestintäministeriö*

*a säilyttää postilain 18 §:n sisällön nykyisessä muodossaan siten, että lautta- ja yhteysalusliikenteen varrella olevien talouksien postipalvelu säilytetään normaalin viisipäiväisen postipalvelun piirissä ja poikkeustapausten ulkopuolella, ja että poikkeustapausten enimmäismäärää ei nosteta 1000:een, vaan päinvastoin pudotetaan nykyisestä 300:sta 200:aan, mikä on ollut poikkeustapausten määrä ja siis poikkeamisten tarve myös käytännössä, ja*

*b ryhtyy lainsäädännöllisiin ja muihin toimenpiteisiin, joilla yhteysalusliikenteen kilpailuttajat velvoitetaan hankintamenettelyissään sisällyttämään postilain mukainen postipalvelu yhteysalusliikennettä hoitavien yhteysalusten tehtäviin ja joilla osoitetaan yhteysalusliikenteen postipalvelutehtävien hoitoon tarvittava lisärahoitus.*

**Saaristoasiain neuvottelukunta**

 Hanna Kosonen

Puheenjohtaja, kansanedustaja Hanna Kosonen

 Jorma Leppänen

Pääsihteeri, neuvotteleva virkamies Jorma Leppänen

Tiedoksi Erityisavustaja Risto Lahti

 Kansliapäällikkö Jaana Husu-Kallio

Osastopäällikkö Veli-Pekka Talvela

Maatalousneuvos Taina Vesanto